**Eldvarnastefna *fyrirtækis/stofnunar***

*Fyrirtæki/stofnun* kappkostar að halda eldvörnum í lagi með reglulegu eftirliti og viðhaldi. Markmið eldvarnastefnu *fyrirtækis/stofnunar* er að auka öryggi starfsfólks, skjólstæðinga og viðskiptavina, draga úr líkum á tjóni á rekstri og eignum og viðhalda fjárfestingu sem liggur í eldvarnabúnaði. Markmiðum sínum hyggst *fyrirtæki/stofnun* ná með eftirfarandi hætti:

* Að fela eldvarnafulltrúa/eldvarnafulltrúum að framkvæma mánaðarlegt og árlegt eldvarnaeftirlit samkvæmt gátlistum og gera úrbætur í samræmi við ábendingar, sbr. [reglugerð nr. 723/2017 um eldvarnir og eldvarnaeftirlit](https://www.reglugerd.is/reglugerdir/eftir-raduneytum/felagsmalaraduneyti/nr/20665).
* Að greina og draga úr eldhættu í samvinnu við starfsmenn og eftir atvikum utanaðkomandi ráðgjafa.
* Að innleiða verklagsreglur Eldvarnabandalagsins um logavinnu. Logavinna fer ekki fram í húsnæði *fyrirtækis/stofnunar* nema samkvæmt logaleyfi sem byggir á verklagsreglunum.
* Að veita starfsfólki fræðslu um grunnatriði eldvarna og brýna fyrir því að lagfæra það sem aflaga fer eða láta næsta yfirmann vita af hugsanlegum ágöllum.
* Að hafa ávallt í gildi rýmingaráætlun, uppfæra hana eftir þörfum og æfa reglulega eða eigi sjaldnar en árlega.

Framkvæmd eldvarnastefnu er á ábyrgð framkvæmdastjóra/yfirmanns eða annars starfsmanns/starfsmanna sem hann felur slíka ábyrgð. Kynna skal eldvarnastefnu *fyrirtækis/stofnunar* fyrir starfsfólki og brýna fyrir því ábyrgð alls starfsfólks á eftirliti með eldvörnum.